Nadia Brian

Nadia Najwa Mohamed Rashidi  (Jawi: ناديا بريان ; lahir 30 Mei 1991) atau lebih dikenali sebagai Nadia Brian merupakan seorang pelakon dan model wanita Malaysia. Beliau mula dikenali umum setelah membintangi drama Akulah Balqis (2015) dan diikuti oleh Sweetie Nanie yang bersiaran di TV3.

Kehidupan awal
Nadia dilahirkan pada 30 Mei 1991 di Kangar, Perlis, namun dibesarkan di Kelantan. Beliau mempunyai darah campuran Melayu-Australia di sebelah ibunya kerana datuknya merupakan warga Australia bernama Brian Goldring Abdullah. Nadia mempunyai kelulusan Diploma Seni Teater dan Ijazah Sarjana Muda Komunikasi Massa di UiTM Shah Alam.

Kerjaya
Nama Brian yang digunakan oleh Nadia untuk nama komersial beliau telah lama digunakan dalam keluarga dan rakan-rakan beliau sejak kecil lagi. Beliau juga menggunakan nama ini sewaktu Nadia menceburi bidang peragaan dan melangkah masuk ke bidang lakonan. Nama Brian yang digunakan juga diambil daripada nama datuk kepada ibu beliau iaitu Brian Goldring Abdullah sebagai tanda penghargaan Nadia kepada datuk beliau.

Kehadiran Nadia dalam industri lakonan mula dikenali orang ramai selepas membintangi drama Akulah Balqis sebagai peneraju utama dalam drama tersebut bersama Puteri Balqis. Beliau memegang watak sebagai Milda dan digandingkan dengan Nazim Othman, Aeril Zafrel, dan Nabila Huda. Drama ini ditayangkan pada tahun 2015.

Nadia muncul dalam drama Sape Dari Itali arahan Hazali Ramli terbitan Bright Network yang bersiaran pada 23 Mac 2017 di TV2. Drama yang disiarkan dalam slot Selekta Prima ini bersiaran setiap hari Selasa hingga Khamis pada jam 9.00 malam. Drama ini juga dibintangi oleh Syafie Naswip, Geoff Andre Feyaerts, Beego dan artis terkenal yang lain.

Selain itu, beliau juga muncul dalam drama Cik Serba Tahu terbitan Orangetree Production Sdn Bhd sebagai pelakon pembantu, ditayangkan pada Mac 2017 di Astro Ria dan Astro Ria HD serta dibintangi oleh Remy Ishak, Sari Yanti, Zarul Umbrella, Iedil Putra, Dynas Mokhtar dan ramai lagi.

Kehidupan peribadi
Nadia berkahwin dengan ahli perniagaan Muizz Nasruddin pada 9 November 2019, pasangan ini bercerai pada April 2020.

Filemografi

Filem

Drama

Telefilem

Teater

Televisyen

Anugerah dan pencalonan

Catatan

Rujukan

Pautan luar
 
 
 

Kelahiran 1991
Pelakon wanita Malaysia
Orang hidup
Orang dari Perlis
Pelakon wanita Malaysia abad ke-21
Alumni Universiti Teknologi MARA
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Orang Malaysia berketurunan Australia
Orang dari Kangar